《送钟岳贤侄之教上海》
明代·彭韶

吾家田舍少闻儒，分派横塘颇读书。伯子仙郎超美秩，季方博士得新除。

风生池畔芹香细，雨过庭前草色舒。文教从容真可乐，慎毋倚席度居诸。

作者简介：（1430—1495）明福建莆田人，字凤仪，号从吾。天顺元年进士。授刑部主事，进员外郎。成化初，以疏论权幸奸邪，两下诏狱。弘治中，由刑部侍郎进尚书。屡抗疏极论朝政诸弊，不纳。居官秉节无私，为贵戚、近习所疾，遂乞归，卒谥惠安。有《政训》、《天曹日录》、《彭惠安集》。